— Нашы гімназісты, а такіх зацікаўленых каля 70 чалавек, не толькі вывучаюць мову, але і знаёмяцца з культурай, традыцыямі, гісторыяй Кітая, — гаворыць дырэктар гімназіі Барыс Сяброўскі. — Мы адзначалі кітайскі Новы год і праводзілі свята кітайскай кухні, дзеці знаёміліся з традыцыйнымі рамёствамі — вязаннем вузельчыкаў і выразаннем з паперы. Улічваючы зацікаўленасць навучэнцаў, звярнуліся ў Інстытут Канфуцыя ў Мінскім дзяржаўным лінгвістычным універсітэце па дапамогу ў адкрыцці класа Канфуцыя.